CELEX: 32011D0886
Language: lv
Date: 2011-12-12 00:00:00
Title: 2011/886/ES: Padomes Lēmums ( 2011. gada 12. decembris ) par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma IV pielikumā (Enerģētika)

28.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 344/31
            
         PADOMES LĒMUMS
   (2011. gada 12. decembris)
   par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma IV pielikumā (Enerģētika)
   (2011/886/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. panta 1. punktu, 192. panta 1. punktu un 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par kārtību, lai īstenotu Līgumu par Eiropas Ekonomikas zonu (1), un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Līguma par Eiropas Ekonomikas zonu (2) (“EEZ līgums”) IV pielikumā ir paredzēti īpaši nosacījumi un noteikumi enerģētikas jomā.
            
         
               (2)
            
            
               Eiropas Parlamenta un Padomes Direktīva 2009/28/EK (2009. gada 23. aprīlis) par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (3) ir jāiekļauj EEZ līgumā.
            
         
               (3)
            
            
               Ar Direktīvu 2009/28/EK atceļ Eiropas Parlamenta un Padomes Direktīvu 2001/77/EK (2001. gada 27. septembris) par tādas elektroenerģijas pielietojuma veicināšanu iekšējā elektrības tirgū, kas ražota, izmantojot neizsīkstošos enerģijas avotus (4), kas ir iekļauta EEZ līgumā un tādējādi ir jāatceļ saskaņā ar EEZ līgumu.
            
         
               (4)
            
            
               Saistībā ar tā mērķa sasniegšanu, kurš attiecas uz atjaunojamo energoresursu enerģijas īpatsvaru bruto enerģijas galapatēriņā 2020. gadā, Norvēģijas gadījumā ir jāņem vērā tas, ka sākotnējais atjaunojamo energoresursu īpatsvars bija lielāks salīdzinājumā ar ES dalībvalstīm un ka piedāvājuma un pieprasījuma jomā pastāv nedrošība, ko izraisa uz hidroelektrostacijām balstītas enerģijas ražošanas sistēmas un auksta klimata apvienojums,
            
         IR PIEŅĒMUSI ŠO LĒMUMU.
   1. pants
   Nostāja, kas Savienībai jāieņem EEZ Apvienotajā komitejā attiecībā uz grozījumu EEZ līguma IV pielikumā (Enerģētika), pamatojas uz EEZ Apvienotās komitejas lēmuma projektu, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.
   
      Briselē, 2011. gada 12. decembrī
      
         
            Padomes vārdā –
         
            priekšsēdētājs
         
         S. NOWAK
      
   
   
      (1)  OV L 305, 30.11.1994., 6. lpp.
   
      (2)  OV L 1, 3.1.1994., 3. lpp.
   
      (3)  OV L 140, 5.6.2009., 16. lpp.
   
      (4)  OV L 283, 27.10.2001., 33. lpp.
   
      PROJEKTS
      EEZ APVIENOTĀS KOMITEJAS LĒMUMS
      Nr. …
      (… gada …),
      ar ko groza EEZ līguma IV pielikumu (Enerģētika)
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu, kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “Līgums”, un jo īpaši tā 98. pantu,
      tā kā:
      
                  (1)
               
               
                  Līguma IV pielikumā jaunākie grozījumi ir izdarīti ar EEZ Apvienotās komitejas … gada … Lēmumu Nr. …/… (1).
               
            
                  (2)
               
               
                  Eiropas Parlamenta un Padomes 2009. gada 23. aprīļa Direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (2) ir jāiekļauj Līgumā.
               
            
                  (3)
               
               
                  Ar Direktīvu 2009/28/EK atceļ Eiropas Parlamenta un Padomes Direktīvu 2001/77/EK (3), kas ir iekļauta Līgumā un tādējādi ir jāatceļ saskaņā ar Līgumu.
               
            
                  (4)
               
               
                  Saistībā ar tā mērķa sasniegšanu, kurš attiecas uz atjaunojamo energoresursu enerģijas īpatsvaru bruto enerģijas galapatēriņā 2020. gadā, Norvēģijas gadījumā ir jāņem vērā, ka sākotnējais atjaunojamo energoresursu īpatsvars bija lielāks salīdzinājumā ar ES dalībvalstīm un ka piedāvājuma un pieprasījuma jomā pastāv nedrošība, ko izraisa uz hidroelektrostacijām balstītas enerģijas ražošanas sistēmas un auksta klimata apvienojums,
               
            IR PIEŅĒMUSI ŠO LĒMUMU.
      1. pants
      Līguma IV pielikumu groza šādi:
      
                  1)
               
               
                  no 2012. gada 1. janvāra svītro 19. punkta tekstu (Eiropas Parlamenta un Padomes Direktīva 2001/77/EK);
               
            
                  2)
               
               
                  pēc 40. punkta (Komisijas Regula (ES) Nr. 774/2010) pievieno šādu punktu:
                  
                              “41.
                           
                           
                              
                                 32009 L 0028: Eiropas Parlamenta un Padomes 2009. gada 23. aprīļa Direktīva 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (OV L 140, 5.6.2009., 16. lpp.).
                              Direktīvas noteikumus šā Līguma vajadzībām pielāgo šādi:
                              
                                          a)
                                       
                                       
                                          direktīva neattiecas uz Lihtenšteinu;
                                       
                                    
                                          b)
                                       
                                       
                                          direktīvas 3. panta 1. punkta otrais teikums neattiecas uz EBTA valstīm;
                                       
                                    
                                          c)
                                       
                                       
                                          direktīvas 4. panta 2. punktam pievieno šādu tekstu:
                                          “Norvēģija un Islande ne vēlāk kā sešus mēnešus pēc tam, kad stājies spēkā EEZ Apvienotās komitejas Lēmums Nr. … par Direktīvas 2009/28/EK iekļaušanu Līgumā, informē EBTA Uzraudzības iestādi par saviem valsts rīcības plāniem atjaunojamo energoresursu jomā.”;
                                       
                                    
                                          d)
                                       
                                       
                                          direktīvas 22. panta 1. punktam pievieno šādu tekstu:
                                          “Norvēģija un Islande līdz 2013. gada 31. decembrim un pēc tam reizi divos gados iesniedz ziņojumu par tādas enerģijas, ko iegūst no atjaunojamajiem energoresursiem, veicināšanas un izmantošanas progresu. Piektais ziņojums, kas iesniedzams līdz 2021. gada 31. decembrim, ir pēdējais obligātais ziņojums.”;
                                       
                                    
                                          e)
                                       
                                       
                                          direktīvas I pielikuma A punktam pievieno šādu tekstu:
                                          
                                                       
                                                   
                                                   
                                                      No atjaunojamajiem energoresursiem saražotas enerģijas īpatsvars bruto enerģijas galapatēriņā, 2005. gads (S2005)
                                                   
                                                   
                                                      No atjaunojamajiem energoresursiem saražotas enerģijas īpatsvars bruto enerģijas galapatēriņā, 2020. gads (S2020)
                                                   
                                                
                                                      “Islande
                                                   
                                                   
                                                      55,0 %
                                                   
                                                   
                                                      64 %
                                                   
                                                
                                                      Norvēģija
                                                   
                                                   
                                                      58,2 %
                                                   
                                                   
                                                      67,5 %” ”
                                                   
                                                
                                    
                        
            2. pants
      Direktīvas 2009/28/EK teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā …, ja EEZ Apvienotajai komitejai ir iesniegti visi paziņojumi saskaņā ar Līguma 103. panta 1. punktu (4).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, …
         
            
               EEZ Apvienotās komitejas vārdā –
            
            
               priekšsēdētājs
            
            
               EEZ Apvienotās komitejas sekretāri
            
         
      
      
         (1)  OV L …
      
         (2)  OV L 140, 5.6.2009., 16. lpp.
      
         (3)  OV L 283, 27.10.2001., 33. lpp.
      
         (4)  [Konstitucionālās prasības nav norādītas.] [Konstitucionālās prasības ir norādītas.]